
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PRITARIMO INICIATYVAI RENGTI VIETOVĖS LYGMENS
INŽINERINĖS INFRASTRUKTŪROS VYSTYMO PLANĄ

2018 m. gruodžio    d.   Nr.AT-
Šakiai

                Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 6 straipsnio 2 ir 3 dalimis, 20 straipsnio 4 dalimi, 21 straipsnio 2 dalies 2 punktu, 30 straipsnio 2 dalimi, Pasiūlymų  teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl  teritorijų planavimo proceso inicijavimo tvarkos aprašo patvirtinimo“, Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“ 11 punktu, atsižvelgdamas į UAB „Vėjininkystė“ 2018 m. lapkričio 26 d. prašymą  „Dėl specialiojo plano rengimo inicijavimo“:
             1. P r i t a r i u UAB „Vėjininkystė“ iniciatyvai rengti vietovės lygmens specialiojo  teritorijų planavimo dokumentą – inžinerinės infrastruktūros vystymo planą, numatant  teritorijas Šakių r.sav., Šakių sen., Bridžių k., Kiaulupių k., Lepoldavos k., Mišiurkės k., ir Lukšių sen., Plynių k., Bridžių k., Jurbūdžių k., vėjo elektrinių statybai.
	2.  Į p a r e i g o j u Ūkio, architektūros ir investicijų skyrių:
           2.1. parengti Šakių rajono savivaldybės tarybos sprendimo projektą dėl specialiojo plano rengimo ir planavimo tikslų;
           2.2. užtikrinti šio įsakymo ir tarybos sprendimo projekto viešinimą Teritorijų planavimo įstatymo 31 straipsnio 4 dalyje nustatyta tvarka.
          3.  P r i p a ž į s t u netekusiu galios rajono savivaldybės administracijos direktoriaus 2018 m. rugpjūčio 3 d įsakymą Nr.AT-846 „Dėl pritarimo iniciatyvai rengti specialiojo plano koregavimą“.            
          Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
Administracijos direktorius                                                                                  Dainius Grincevičius                                         
Ūkio, architektūros ir investicijų skyriaus
vyr. specialistė
Laima Savukaitienė

